**H O T Ă R Â R E A NR. 142**

**din 27 octombrie 2016**

**privind aprobarea acordării unui ajutor de urgență soților Tîrnovan Dumitru - Ștefan și Tîrnovan Diana, domiciliați în Municipiul Dej, Strada Florilor Nr. 75, județul Cluj, în vederea acoperirii cheltuielilor ocazionate de aducerea pe lume a tripleților Tîrnovan Ștefan, Tîrnovan Irina și Tîrnovan Tudor, născuți la data de 13 august 2016**

**Consiliul local al Municipiului Dej,** întrunit în ședința ordinară din data de 27 octombrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 22.546 din data de 25 octombrie 2016 întocmit de către Serviciul Public de Asistenţă Socială prin care se propuneacordarea unui ajutor de urgență soților Tîrnovan Dumitru - Ștefan și Tîrnovan Diana, domiciliați în Municipiul Dej, Strada Florilor Nr. 75, județul Cluj, în vederea acoperirii cheltuielilor ocazionate de aducerea pe lume a tripleților, Tîrnovan Ștefan, Tîrnovan Irina și Tîrnovan Tudor, născuți la data de 13 august 2016, proiect avizat favorabil în ședința de lucru a Comisiei economice din data de 26 octombrie 2016;

Având în vedere prevederile art. 28, alin. (2) din Legea Nr. 416/2001 privind venitul minim garantat, cu modificările şi completările ulterioare, inclusiv cele aduse de Legea Nr. 276/2010 şi ale art. 41, 42 și 43 din Normele Metodologice de aplicare a prevederilor Legii Nr. 416/2001, aprobate prin Hotărârea Guvernului Nr. 50/2011, cu modificările și completările ulterioare ;

În temeiul art. 36, alin. (2), lit. d), alin. (6), lit. a), ”pct. 2” și art. 45, alin. (2) din Legea Nr. 215/2001, privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** acordarea din bugetul local a unui ajutor de urgență în **cuantum de 5.000 lei**, soților Tîrnovan Dumitru - Ștefan și Tîrnovan Diana, domiciliați în Municipiul Dej, Strada Florilor Nr. 75, județul Cluj, în vederea acoperirii cheltuielilor ocazionate de aducerea pe lume a tripleților, Tîrnovan Ștefan, Tîrnovan Irina și Tîrnovan Tudor, născuți la data de 13 august 2016.

**Art. 2**. Cu ducerea la îndeplinire a prevederilor prezentei hotărâri se încredințează Serviciul Public de Asistență Socială și Direcția Economică din cadrul Primăriei Municipiului Dej.

**Preşedinte de şedinţă,**

**Lazăr Nicolae**

**Nr. consilieri în funcţie - 19**

**Nr. consilieri prezenţi - 18**

**Nr. voturi pentru - 18**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**